עונת 2019-20 | ליגת לוטו: מכבי אלקטרה תל אביב נגד ראשל"צ
ראשי · לוח המשחקים · ליגת לוטו · מכבי תל אביב - ראשל"צ
ליגת לוטו | מחזור 20 | 11/03/2012 | 19:00 | 5PLUS
מכבי גברה 73:90 על מכבי ראשל"צ
מכבי אלקטרה ת"א הביסה 73:90 את מכבי ראשל"צ במסגרת המחזור ה-20 בליגה לוטו. לנגפורד להט עם 19 נק' ו-6 אס', הנדריקס הוסיף 18 נק' ו-8 ריב'.
ראשי · ארכיון חדשות · מכבי גברה 73:90 על מכבי ראשל"צ
מכבי אלקטרה ת"א לעיני 700 ילדים מישובי הדרום הביסה 73:90 את מכבי ראשון לציון בשחזור גמר גביע המדינה. לנגפורד הוליך את קלעי מכבי עם 19 נק' ו-6 אס'. הנדריקס היה קרוב לדאבל דאבל עם 18 נק' ו-8 ריב'. אליהו תרם 14 נק' ו-7 ריב', ואוחיון וסמית' 12 נק' כ"א. מחר ימריאו הצהובים לסלובניה לקראת המשחק מול דומז'אלה בליגה האדריאטית.
בלאט העלה בחמישייה את אוחיון, לנגפורד, סמית', אליהו והנדריקס. מכבי פתחה מצוין את המשחק עם סמית' שנמצא בתקופה נהדרת, ורצה ל-3:12 תוך 3 דקות. הנדריקס העלה את הצהובים ליתרון דו ספרתי באמצע הרבע, אך קרופורד עם רצף נקודות הוריד את הפער ל-11:16. מכבי התעוררה עם לנגפורד ואוחיון וסיימה את הרבע הראשון ביתרון 13:20.
הדקות הראשונות של הרבע השני היו צמודות, מה ששירת את הצהובים לשמירה על יתרון 17:26 מנקודות יפות של הנדריקס כעבור 3 דקות. הכתומים התעוררו שוב עם קרופורד, וצמצמו את הפער ל-25:29 באמצע הרבע. לנגפורד סיפק מהלכים יפים והגדיל מעט את ההפרש עד ל-35:41 במחצית.
האורחים המשיכו לקזז את ההפרש גם במחצית השנייה וירדו לפיגור 3 כעבור שתי דקות. סמית' ואליהו לא נתנו לכתומים להשוות, ולנגפורד עם סל ועבירה העלה את הצהובים ל-44:52 באמצע הרבע. הגארד בערב נהדר השחיל שלשה יפה והגדיל את היתרון לדו ספרתי. מכבי לא הורידה את הרגל מדוושת הגז בשני צידי המגרש וסיימה את הרבע השלישי ביתרון 51:66.
מכבי הספיקה לעלות ליתרון 20 תוך דקה מפתיחת הרבע עם נקודות של בלו ופניני. אוחיון ואליהו שמרו על היתרון עם 58:78 באמצע הרבע. קרופורד היחיד שתפקד בשורות ראשל"צ עם משחק התקפה טוב, אך לא הצליח לאיים על היתרון של הצהובים. בסיום 73:90 למכבי אלקטרה ת"א בשחזור גמר גביע המדינה.